b'\n_START_ARTICLE_\nJapaninvaahtera\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nJapaninvaahtera kasvaa noin 1\xe2\x80\x932 metri\xc3\xa4 korkeaksi. Runko haarautuu usein maasta asti niin, ett\xc3\xa4 aikuisen kasvin muoto on k\xc3\xa4rjell\xc3\xa4\xc3\xa4n seisova pyramidi. Japaninvaahteran lehdet ovat 5\xe2\x80\x9310 cm leveit\xc3\xa4 ja jakautuvat 5\xe2\x80\x937 sormimaiseen liuskaan. Japanissa siit\xc3\xa4 on kehitetty yli tuhat eri viljelymuotoa. Osa niist\xc3\xa4 on koko kes\xc3\xa4n punalehtisi\xc3\xa4.\n_START_SECTION_\nLevinneisyys\n_START_PARAGRAPH_\nJapaninvaahtera kasvaa luonnonvaraisena Japanissa, Koreassa, Taiwanilla ja Kiinan it\xc3\xa4osissa. Kasvuymp\xc3\xa4rist\xc3\xb6j\xc3\xa4 ovat tuoreet keskiravinteiset lehti- ja sekamets\xc3\xa4t, mutta joskus my\xc3\xb6s rehev\xc3\xa4t ja tulvivat jokivarsimets\xc3\xa4t.'